El torneig de futbol Mediterranean ESEI Cup de Gandia tindrà un impacte econòmic de més d'un milió d'euros
25 març 2024

## El torneig de futbol Mediterranean ESEI Cup de Gandia tindrà un impacte econòmic de més d'un milió d'euros25 març 2024Última actualització: 25 març 2024

![](../gestion/img/49e51a53e4457bc6c3c25c031816dda45ba47d8a456c1cbfb02ccd96ef7c3032.jpg)  
  

El **regidor delegat d'Esports, Jesús Naveiro**; l'**edil delegada de Turisme, Balbina Sendra**; el **representant d'ESEI, Leandro Marín** i el **director de màrqueting de Soccer Events Safor, Jorge Cano**, han presentat la **competició de futbol, 'Mediterranean ESEI Cup'**.

El torneig tindrà lloc **entre el divendres 29 i el diumenge 31 de març**, encara que **la presentació serà a les 17.45 hores de dijous, 28 de març, a l'escenari Ripoll de la platja de Gandia**.  
  
_"Aquest any, el torneig comptarà amb la participació de 107 equips repartits entre les categories de querubí, prebenjamí, benjamí, aleví, infantil i cadet"_, ha informat Naveiro, qui també ha afegit que molts d'aquests equips procedeixen d'altres comunitats autònomes i que hi ha, fins i tot, grups de Veneçuela. El regidor s'ha mostrat satisfet pel fet que Gandia cada vegada siga seu de més esdeveniments esportius d'aquesta classe. _"Estem consolidant-nos com a un referent per a competicions amb aquest format, ja que disposem de la complicitat del departament de Turisme i del sector que ens ajuden i donen facilitats per a fer-ho tot més atractiu i poder marcar la diferència respecte a altres destins"_.  
  
A més, ha explicat que, per poder dur a terme un campionat tan nombrós, els partits es jugaran a Gandia, Xeresa, Xeraco, Daimús, Miramar, Alqueria de la Comtesa i Palma de Gandia.  
  
Pel que fa als espais que s'utilitzaran a la capital de la Safor, es faran servir el camp de futbol de Roís de Corella, l'estadi Guillermo Olagüe i el camp de rugbi.  
  
Respecte al programa, el primer dia es disputarà una fase de grups que començarà a les 9 hi pararà a les 13 hores. La vesprada continuarà amb encontres a partir de les 16 hores i fins a les 20 hores. La segona jornada serà on finalitzen els encontres de grups i, a partir de les 15 hores, s'iniciarà la fase eliminatòria, que acabarà a les 20 hores.  
  
La final tindrà lloc el dia 31 de 9 a les 13 hores serà el torn per al lliurament de trofeus es durà a terme a mesura que vagen acabant els diferents equips.  
  
_"L'impacte d'aquest esdeveniment serà al voltant d'un milió d'euros. Estem parlant que vindran unes 4.500 persones que es traduiran en 15.000 pernoctacions a la ciutat"_, ha destacat la regidora de Turisme, qui ha afirmat que _"volem demostrar als organitzadors que es trobaran amb una Gandia preparada per a gaudir de tots els serveis de platja, que, a més, estarà plena d'esdeveniments esportius i culturals, així com d'altres activitats que s'han preparat per a aquesta Setmana Santa"_.  
  
Per part seua, Marín ha comentat que la idea és que _"aquesta competició vaja sempre a millor"_ i ha recalcat que la seua empresa posa molt èmfasi en la publicitat i el màrqueting perquè _"s'apunten cada vegada més equips de fora d'Espanya"_.  
  
Finalment, els organitzadors han agraït el suport i les facilitats que l'Ajuntament i la Unió Esportiva Beniopa els han donat a l'hora d'organitzar el campionat.